Martesat mes homoseksualëve në Gjykatën e Lartë
Gjykata e Lartë e SHBA-së do të trajtojë dy çështje të ndara, në datat 26 dhe 27mars
Mbështetësit e martesës së homoseksualëve besojnë se opinioni publik po ndryshon në favor të tyre, ndërsa përgatiten për çështjet e ardhshme ligjore para Gjykatës së Lartë. Evan Wolfson është themelues dhe president i shoqatës "Liria për t’u martuar." Sondazhet e fundit tregojnë një mbështetje në rritje për martesat e personave të të njëjtit seks në SHBA, sidomos nga të rinjtë, thotë anketuesi i universitetit Quinnipiac Peter Brown. Gjykata e Lartë do të vendosë nëse ligji i Kalifornisë që ndalon martesën e homoseksualëve - i njohur si Proposition 8 - është kushtetues. Ajo do të shqyrtojë gjithashtu një çështje kundër një ligji federal të vitit 1996, i njohur si "Akti i Mbrojtjes së Martesës", që mbështet një përkufizim tradicional të martesës. Kundërshtarët konservatorë të martesave midis personave të të njëjtit seks janë gjithashtu të gatshëm për betejë ligjore, duke përfshirë Peter Sprigg i “Këshillit të hulumtimeve mbi familjen”. Edhe politika duket të jetë zhvendosur në favor të martesës së homoseksualëve. Ish Sekretarja amerikane e Shtetit Hillari Klinton tani e mbështet çështjen, pasi e kishte kundërshtuar gjatë fushatës së saj presidenciale të vitit 2008. Senatori republikan i Ohajos, Rob Portman, befasoi konservatorët duke kaluar kohët e fundit në mbështetje të martesës midis homoseksualëve, sepse djali i tij është homoseksual. Por republikanët e tjerë e kundërshtojnë, duke përfshirë senatorin Marco Rubio të Floridës, një kandidat i mundshëm presidencial në vitin 2016. Gjykata e Lartë do të marrë vendimet lidhur me dy çështjet brenda muajit qershor.